Studieprogramrådet for lektorutdanning i realfag (LUR)

|  |  |  |  |
| --- | --- | --- | --- |
| Til stede: | John Tyssedal, Brynjulf Owren, Øyvind Gregersen, Jon Andreas Støvneng, Annette Lykknes, Peder Kristian Brenne, Nils Jørgen Sunnvoll, Synne Apold Korsbrekke, Margret Osk Vidisdottir, Chris Helen Solvoll (referent), | | |
| Forfall: | Arne Kristian Amdal, Marianne Stave Sekkenes, Mads Nygård, Charlotte Gaertner, Rudolf Schmid, Øyvind Mikkelsen, Christina Jenkins Slutås, Marit T. Moseng, Ingeborg Sletta, Richard Strimbeck, Linda Svanholm, Mads Nygård, Hans Petter Ulven, Maria Letizia Jaccheri, Tor Jørgen Almås, Sigurd Håkon Madsen, Michail Giannakos, Sølvi Sønvisen | | |
| Kopi til: | Fak.direktør Geir Ivar Soleng, Studieavdelingen, FUL- v/Christina Jenkins Slutås, NT-fakultetet, instituttene ved NT og IME | | |
| Gjelder: | Møte i Programrådet for LUR | | |
| Møtetid: | Tirsdag 30.05.2017 12:15-14:00 | Møtested: | Møterom 390A, 3. etg i Elektro A |
| Signatur: |  | | |

**SAK 8/2017: Godkjenning av referat fra møtet 26.02.2017 og innkalling**

Godkjent uten kommentarer.

**SAK 9/2017: Realstart**

Realstart går over tirsdag, torsdag og fredag i år, i og med at dag for immatrikuleringen er endret til onsdag. Hvem som blir FUL-leder og studieprogramrådsledere blir først klart til høsten, slik at vi må påregne noe usikkerhet. John sender ut en liste hvor han ber om at en person fra hvert fagmiljø stiller på infomøtet + to stk per institutt stiller til mikroundervisning. Slik at vi gjør det på samme måte som tidligere. Mikroundervisningen er på torsdag.   
  
**SAK 10/2017: Rapport fra periodisk evaluering**

Levert i begynnelsen av mai. Rapport vedlagt.

Tre kvalitetskriterier ble satt for evalueringen,

1. Hvor godt de ferdige studentene fungerer som lærer
2. Rekruttering
3. Frafall

Det er fortsatt store utfordringer i studiet, særlig gjelder dette 5. semester.

Ny rekord i antall søkere til høst 2017, nesten 150 førsteprioritetssøkere. Pilene for programmet peker rett vei, men det går ikke så raskt som vi ønsker.

Kommentar fra Øyvind: Rektorer i skolen baserer sine vurderinger på dem som var studenter her for noen år siden, så det er en forsinkelse i måledataene.

Gjennomgang av anbefalingene. Kommentar fra Øyvind: bra tiltakspunkter.

**SAK 11/2017 Evalueringsrapporten fra 5. semester**

Hovedfunn: det har gått framover fra 2015 til 2016, men karakteren i Matematikk 4K har gått nedover. Dette er et krevende emne, og det blir ikke nok tid til å ta det sammen med praksis, fagdidaktikk og et annet fagemne. Rapporten ligger ved. Det skal settes ned en arbeidsgruppe som skal se på 5. semester.

**SAK 12/2017: Høringssak om forslag til ny generell del av læreplanverket for grunnopplæringa**

Omfatter både grunnskole og videregående opplæring. John mener at det ikke er mye som mangler ved høringsrapporten. Ingen kommentarer fra møtedeltakerne.

John formulerer et svar.

**Eventuelt**

**Kravene til 5. semester (Nils Jørgen Sunnvoll)**

Mange av medstudentene mener at de har fått for lite info om hva som er krav for å kunne starte opp i 5. semester. Studentene må følge løpet helt for å henge på (ikke stryke på noen eksamener). Minst 30 studiepoeng i fag 1 og 2, 75 til sammen.

Annette påpekte at årsaken til dette kravet er at studentene skal ha en viss faglig bakgrunn før de skal ha fagdidaktikk.

Øyvind ønsker at det undersøkes om det kan lempes på kravet. Kan det for eksempel være nok at studentene har gjennomført obligatoriske aktiviteter som lab/øvinger, men ikke tatt eksamen?

Nils Jørgen vil sende over til John en oversikt av hva medstudentene mener om dette.

John vil ta med dette innspillet inn i studieplanarbeidet til høsten.

**Bacheloroppgaven (Nils Jørgen Sunnvoll)**

Det er stor variasjon mellom studieretningen om hvordan belastning som settes på bacheloroppgaven. De som går kjemi (og matematikk) tar kjemioppgave sammen med de andre som tar kjemi, mens biologi har det i 60-gruppa. Studentene i kjemi ser på det som en veldig stor oppgave i forhold til at de får bare 7,5 sp.

John mener at studentene får 7,5 sp i emnet, og at belastningen blir satt i forhold til det. Dette er omtrent 200 arbeidstimer med alle aktiviteter.

Øyvind kommenterte at vi kan snakke med institutt for kjemi om det eventuelt kan være mulighet for å få satt opp andre emner som kan erstatte bachelorprosjekt i kjemi

Det var ingen fra institutt for kjemi tilstede på møtet. John konkluderte derfor med at også dette punktet tas med videre til studieplanarbeidet i høst.

**Statistikk fra Sølvi**:

Sølvi har gått igjennom studentene fra kull 2010-2015, for å se hvilken bakgrunn i matematikk, R1, R2 eller S1+S2 de har søkt seg inn på studiet med. John leverte ut en oversikt fra statistikkarbeidet.

De fleste uten R1+R2 starter på studieretning kjemi og biologi, og de er fortsatt på studiet. Studieretning matematikk og fysikk, der starta 6, og 5 sluttet.

Øyvind: Det er en trend i Norge at studieprogrammer nå begynner å kreve R2. Dette er en prøveordning som går i 4 år, og spørsmålet er om vi skal melde oss på. Jeg tror vi taper studenter på å innføre R2-krav.

Brynjulf: Da vi innførte 4-krav i R2 på sivilingeniør, droppa søknaden, men etter ett år var det tilbake.

Det ble ikke konkludert på dette punktet.

**Til slutt takket John av Margret, Nils og Synne for arbeidet i år.** Periodene går ut fra 1. august, så dette blir studentenes siste møte.